  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Удмуртиысь нырысетӥ эмъюрттэт сётон удыс «Здравоохранение» йӧскалык ӵектосъя 2025-тӥ арозь 5,5 миллиард манетлэсь трос коньдон басьтоз. Со пӧлысь 3,5 миллиард манетэз – тӥрлык, кылемез – автотранспорт, тупатъян но лэсьтӥськон. Со сярысь Россиысь тазалыкез утёнъя министр Михаил Мурашко 2-тӥ куарусёнэ элькунамы вуылыкуз вераз. « Ми адӟиськом, Удмуртиын нырысетӥ эмъюрттэт сётон сӧзнэт воштӥське шуыса. Со выль ФАП-ёс, со врачебной амбулаториос, со ивортодэт сӧзнэтъёс, кудъёсыз висисез нуыны луонлык сёто, висёнлэсь кыстӥськемзэ электрон амалэн пусъён, висёнлэсь мынэмзэ чаклан, эшшо выль технологиос кылдо – со тусъетъёсты архивын возён » Михаил Мурашко, Россиысь тазалыкез утёнъя министр Федерал министр Дэри ёросысь Хохряки гуртысь выль амбулаторие вуылӥз. Ижысь 8 номеро кар эмъяськоннилэн уженыз тодматскиз. 2022-тӥ арын поликлиника выльдэм юртэ выжиз. Со быдэсак туала тӥрлыкен тырмытэмын – моммограф, флюорограф, компьютер томограф, видеоколоноскоп, видеогастроскоп но мукет. Поликлиникаын вань лыктӥсьёсты люкон чакламын: диспансеризаци, паласькись висёнъёсъя кабинетэ, ӝегатскытэк юрттэт сётон кабинетэ, тазалыко пациентъёс. Озьы ик Михаил Мурашко Клиникая но диагностикая элькун центрысь сосудистой центрлэн, Удмуртиысь тазалыкез утёнъя министерстволэн кол-центрезлэн ужменызы тодматскиз. Минитр анайёслы но нылпиослы юрттэт сётонын умой воштӥськонъёсты пусйиз. « Федерал но элькун коньдэтъёслэн валче тыршемзы умой ваньбурлык инъетэз но ужась кужымез кылдытны луонлык сётэ. Вож нуныосты но, анайёсты но быронлэсь утёнъя возьматэтъёс кунын умойёсыз пӧлын. Ми адӟиськом, бырон но висён учыръёсты кулэстон вылысь нуиськись алон уж пайдае луэ шуыса » Михаил Мурашко, Россиысь тазаылкез утёнъя министр Министрлэн верамезъя, али бадӟымгес саклык висъяно Глазкарысь но Воткаысь тазалыкез утён удыслы. Со сяна, Михаил Мурашко 15 эм ужасьёслы – эмчиослы, эмсузэръёслы но фельшеръёс ы- Россиысь тазалыкез утёнъя министерстволэсь таукаронъёссэ сётӥз. Тегъёс: Удмуртия тазалыкезутён коньдон  